John Austrheim

John Andersen Austrheim (1912–1995) var en norsk politiker og bonde fra Gloppen. Han var leder for Senterpartiet 1967–73, stortingsrepresentant fra Sogn og Fjordane i fire perioder 1961–77, samferdselsminister 1972–73, og ordfører i Gloppen 1956–62.

 Biografi 
John Austrheim ble født på gården Austrheim vest for Sandane. Han var eldste sønn av gardbruker Anders J. Austrheim (1882–1977) og Malene Sande (1884–1968). Tradisjonen tro fra bygdene på Vestlandet tok han sin fars fornavnsinitial som mellomnavn. Dette var for å skille seg fra andre John Austrheim i bygda. Austrheim gikk på Nordfjord folkehøgskule fra 1932–1933.

Austrheim var medlem av kommunestyret i Gloppen 1945–1951 og 1955–962. Den siste bolken var han ordfører. Han ble valgt til leder for Senterpartiet i 1967, og satt der frem til 1973. I perioden fra 1969 frem til 1971 var han parlamentarisk leder for partiet. Austrheim var midlertidig president i Odelstinget 12. november – 18. desember 1970. Han var samferdselsminister i Lars Korvalds regjering fra 1972 til 1973.

Austrheim hadde en rekke verv, og satt som medlem av skolestyret i Gloppen fra 1947 til 1954, hvorpå han ble formann frem til 1956. Han var formann i styret for Nordfjord folkehøgskole i over tjue år (1960 til 1981). Han var medlem av pensjonsutredningskomiteen av 1962 fra 1962 til 1963. Han satt som nestformann for hovedstyret i Den Norske Stats Husbank i årene 1966–1982. Videre hadde han sentrale verv i Gartnerhallen, og var formann i styret Gartnerhallen, avdeling Bergen i femten år, (1955–1970).

 Se også 
 Liste over stortingsrepresentanter fra Gloppen kommune

 Referanser 

 Eksterne lenker 


Kategori:Norske samferdselsministre
Kategori:Senterpartiets ledere
Kategori:Sp-statsråder
Kategori:Statsråder i Regjeringen Korvald
Kategori:Stortingsrepresentanter fra Sp
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Stortingsrepresentanter for Sogn og Fjordane
Kategori:Ordførere i Gloppen
Kategori:Sp-ordførere i Sogn og Fjordane
Kategori:Norske bønder
Kategori:Personer fra Gloppen kommune